
REPUBLIKA HRVATSKA
SPLITSKO-DALMATINSKA ŽUPANIJA
GIMNAZIJA DINKA ŠIMUNOVIĆA U SINJU
Dinka Šimunovića 10
21230 Sinj
KLASA:  011-01/26-03/2                                                                                                                                            
URBROJ: 2175-16-4-01-26-02 
Sinj, 20. kolovoza 2026.                                                                                                               
                                                                                                  
IZVJEŠĆE
o provedenom savjetovanju s javnošću o Nacrtu Pravilnika o provedbi postupaka jednostavne nabave Gimnazije Dinka Šimunovića u Sinju

[bookmark: _Hlk238118295]- Sukladno članku 11. Zakona o pravu na pristup informacijama („Narodne novine“, broj 25/13, 85/15 i 69/22) i Odluci o provedbi savjetovanja s javnošću o Nacrtu Pravilnika o provedbi postupaka jednostavne nabave Gimnazije Dinka Šimunovića u Sinju od 15. srpnja 2026. godine, Gimnazija Dinka Šimunovića u Sinju provela je savjetovanje sa zainteresiranom javnošću o Nacrtu Pravilnika o provedbi postupaka jednostavne nabave Gimnazije Dinka Šimunovića u Sinju.

- Predmet savjetovanja bio je Nacrt Pravilnika o provedbi postupaka jednostavne nabave Gimnazije Dinka Šimunovića u Sinju, kojim se cjelovito uređuju pravila, uvjeti i načini provedbe jednostavne nabave u Školi, osobito načini provedbe postupaka prema procijenjenoj vrijednosti predmeta nabave, provedba postupaka putem Elektroničkog oglasnika javne nabave Republike Hrvatske, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i čuvanje dokumentacije.

- Savjetovanje s javnošću provedeno je objavom:
[bookmark: _Hlk238118510]Nacrta Pravilnika o provedbi postupaka jednostavne nabave Gimnazije Dinka Šimunovića u Sinju 
Odluke o provedbi savjetovanja s javnošću
Obrazloženja razloga i ciljeva koji se žele postići donošenjem Pravilnika
Obrasca sudjelovanja u savjetovanju s javnošću
na službenoj mrežnoj stranici Gimnazije Dinka Šimunovića u Sinju.

- Savjetovanje je provedeno u trajanju od 30 dana, u razdoblju od 16. srpnja 2026. godine do 14. kolovoza 2026. godine.
Zainteresirana javnost mogla je tijekom trajanja savjetovanja dostaviti mišljenja, prijedloge i primjedbe:
elektroničkom poštom: ured@gimnazija-dsimunovica-sinj.skole.hr

- Tijekom trajanja savjetovanja, zaključno s 14. kolovoza 2026. godine, nije zaprimljeno nijedno mišljenje, prijedlog ni primjedba na Nacrt Pravilnika o provedbi postupaka jednostavne nabave Gimnazije Dinka Šimunovića u Sinju.

- Slijedom navedenoga, nije bilo potrebe za izradom pregleda zaprimljenih prijedloga i primjedbi niti za davanjem očitovanja o njihovu prihvaćanju odnosno neprihvaćanju.
Provedba savjetovanja s javnošću nije iziskivala dodatna financijska sredstva.

- Ovo Izvješće objavit će se na službenoj mrežnoj stranici Gimnazije Dinka Šimunovića u Sinju 
te će se zajedno s prijedlogom Pravilnika o provedbi postupaka jednostavne nabave Gimnazije Dinka Šimunovića u Sinju dostaviti Školskom odboru Gimnazije Dinka Šimunovića u Sinju radi razmatranja i donošenja.

                                                                                                                                                                                     
                                                                                                                                 Ravnatelj:
Tomislav Bilić, prof.


Dostaviti:

· Školskom odboru, uz prijedlog Pravilnika
· za objavu na službenoj mrežnoj stranici Škole
· pismohrana, ovdje

